ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ОБРАЗОВАНИЕТО И НАУКАТА

Г-Н ТОДОР ТАНЕВ

**ВЪПРОС**

От Пламен Манушев, Красимир Петров и Павел Христов

народни представители от ПГ на ПП ГЕРБ

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасяме въпрос

ОТНОСНО: Необходимостта от изграждане на мултифункционална спортна площадка, адаптирана за деца със зрителни увреждания, чийто ползватели ще бъдат 153 незрящи ученици от СОУ “Проф. д-р Иван Шишманов“ – гр. Варна

Уважаеми господин министър,

В Община Варна е постъпило писмо №ОС14001458ВН/30.01.2015г. от Училищното настоятелство при СОУ “Проф. д-р Иван Шишманов“ с молба за съдействие при решаване на важен за учениците в единственото в Североизточна България училище за деца с нарушено зрение – създаване на мултифункционална спортна площадка за развитие на двигателните умения и изграждането на навици за активен спорт у децата.

През 2008г. училището е направило стъпки за остойностяване на проекта, който възлиза на приблизително 50 000лв. /по цени от 2008г./.

Във връзка с гореизложеното нашият въпрос към Вас е:

Възможно ли е МОН да финансира изграждането на тази така необходима мултифункционална спортна площадка за учениците в единственото в Североизточна България училище за деца с нарушено зрение?

София, 19.02.2015г. Народни представители: